U-I-217/05
Natisni
Opravilna št.:
U-I-217/05
Datum odločitve:
12. 1. 2006
ECLI:
ECLI:SI:USRS:2006:U.I.217.05
Akt:
Zakon o plačah delavcev v javnih vzgojnoizobraževalnih zavodih (Uradni list RS, št. 16/92 in 42/93) (ZPDJVZ), 12. čl.
Izrek:
Pobuda za začetek postopka za oceno ustavnosti 12. člena Zakona o plačah delavcev v javnih vzgojnoizobraževalnih zavodih (Uradni list RS, št. 16/92 in 42/93) se zavrne.
Evidenčni stavek:
Z navedbami, ki se po vsebini ne nanašajo na izpodbijano ureditev, pobudnik ne more utemeljiti očitkov o neustavnosti izpodbijane ureditve.
Geslo:
1.5.51.1.5.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena.
5.2 - Temeljne pravice - Enakost (14.2).
Pravna podlaga:
Člen 14.2, Ustava [URS] 
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jožef Jarh, Ljubljana
Datum vloge:
11. 7. 2005
Vrsta odločitve:
sklep
Vrsta rešitve:
zavrnitev
Dokument:
US25660
Dokument v PDF obliki:
U-I-217-05.pdf
99 KB
Prenesite datoteko
U-I-217/05-5
12. 1. 2006
SKLEP
Ustavno sodišče je v postopku za preizkus pobude Jožefa Jarha na seji dne 12. januarja 2006
sklenilo:
Pobuda za začetek postopka za oceno ustavnosti 12. člena Zakona o plačah delavcev v javnih vzgojnoizobraževalnih zavodih (Uradni list RS, št. 16/92 in 42/93) se zavrne.
Obrazložitev
1. Pobudnik izpodbija 12. člen Zakona o plačah delavcev v javnih vzgojnoizobraževalnih zavodih (v nadaljevanju ZPDJVZ). Izpodbijani zakonski določbi očita, da omogoča, da se učiteljem za tri ure tedensko zmanjša predvidena delovna obveznost. Navaja, da je takšna ureditev v nasprotju s splošno ureditvijo v Zakonu o delovnih razmerjih (Uradni list RS, št. 42/02 – v nadaljevanju ZDR), ker ne upošteva ureditve o presežnih delavcih. Meni, da gre za diskriminacijo učiteljev v primerjavi z drugimi zaposlenimi.
2. Izpodbijana določba ne pomeni podlage za zmanjšanje tedenske učne obveznosti učiteljev. V zvezi z zmanjšanim obsegom neposrednega vzgojnoizobraževalnega dela od predpisanega ureja le višino plačila (drugi odstavek) in določa, da se delo, opravljeno v obsegu, zmanjšanem do treh učnih ur od predpisanega, šteje za delo s polnim delovnim časom (tretji odstavek). Z navedbami o zmanjšanju učne obveznosti učiteljev mimo določb ZDR o presežnih delavcih in posledičnem domnevno neenakem položaju učiteljev v primerjavi z drugimi zaposlenimi, ki jih je mogoče razumeti kot očitek o kršitvi načela enakosti (drugi odstavek 14. člena Ustave), zato pobudnik očitno ne more utemeljiti pobude, s katero izpodbija 12. člen ZPDJVZ. Zato jo je Ustavno sodišče zavrnilo.
3. Ustavno sodišče je sprejelo ta sklep na podlagi drugega odstavka 26. člena Zakona o Ustavnem sodišču (Uradni list RS, št. 15/94 – ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj